
Text rozhodnutia
Súd: Krajský súd Bratislava Spisová značka: 8Sa/26/2017 Identifikačné číslo súdneho spisu: 1017200662 Dátum vydania rozhodnutia: 09. 05. 2017 Meno a priezvisko sudcu, VSÚ: JUDr. Blanka Malichová ECLI: ECLI:SK:KSBA:2017:1017200662.2 Uznesenie Krajský súd v Bratislave v právnej veci žalobcu: B.. Z. J., I.. XX.XX.XXXX, G. Z. XXX XX O. XXX, T. N. - okolie, zastúpený JUDr. Zsoltom Suverom, advokátom so sídlom Murgašova 3, 040 01 Košice proti žalovanému: Ministerstvo vnútra Slovenskej republiky, Pribinova 2, 812 72 Bratislava, o preskúmanie zákonnosti rozhodnutia č. KM-OLVS-104/2016/OPK zo dňa 22.02.2017 r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Košice. o d ô v o d n e n i e : 1. Dňa 02.05.2017 bola Krajskému súdu v Bratislave doručená správna žaloba o preskúmanie zákonnosti rozhodnutia žalovaného orgánu, podaná proti rozhodnutiu tohto orgánu č. KM- OLVS-104/2016/OPK zo dňa 22.02.2017. Z obsahu spisu vyplýva, že žalobca má trvalý pobyt na adrese XXX XX O. XXX. 2. Podľa ust. § 6 ods. 2 písm. c/ zákona č. 162/2015 Z.z. Správny súdny poriadok (ďalej len „S.s.p.“), správne súdy rozhodujú v konaniach o správnych žalobách v sociálnych veciach. 3. Podľa ust. § 9 ods. 1 S.s.p., konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. 4. Podľa ust. § 10 S.s.p., na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 5. Podľa ust. § 13 ods. 2 S.s.p., v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c/ a d/ a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 6. S poukazom na vyššie citované zákonné ustanovenia, vychádzajúc z registrovaného trvalého pobytu žalobcu na adrese XXX XX Vajkovce XXX,. Krajský súd v Bratislave skúmal svoju miestnu príslušnosť na konanie. V zmysle ust. § 9 ods. 2 pís. f/ a § 10 zákona č. 221/1996 Z. z. o územnom a správnom usporiadaní SR a nariadenia vlády SR č. 258/1996 Z.z. ktorým sa vydáva zoznam obcí a vojenských obvodov tvoriacich jednotlivé okresy, je obec O. zaradená v časti Prílohy pod okres Košice - okolie, ktorý v zmysle ust. § 3 ods. 8 zák. č. 371/2004 Z. z. o sídlach a obvodoch súdov Slovenskej republiky, spadá do územnej pôsobnosti Krajského súdu Košice. 7. Hypotéza ust. § 9 ods. 1 S.s.p. je podriadená zásade „perpetuatio fori,“ podľa ktorej sa príslušnosť súdu určuje podľa okolností existujúcich v čase začatia konania; takto určená príslušnosť trvá až do jeho skončenia. 8. Koreláciou uvedeného právneho a skutkového posúdenia veci, vychádzajúc z trvalého pobytu žalobcu na adrese XXX XX O. XXX a ust. § 13 ods. 2 S.s.p., je na konanie miestne príslušným súdom, Krajský súd v Košiciach. 9. Podľa ust. § 18 ods. 2 S.s.p., ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Nižší správny súd je postúpením veci vyšším správnym súdom viazaný. 10. Po ustálení miestnej príslušnosti konajúceho súdu, po bude po právoplatnosti tohto uznesenia, spis na ďalšie konanie zaslaný miestne príslušnému Krajskému súdu v Košiciach . Poučenie: Proti tomuto uzneseniu kasačná sťažnosť nie je prípustná.

